1) 15 आगष्त खालि आसाम बन्ध फोसावदों आलफा या।  बे बोसोर नि उदांश्रि सान खौ गारनाय एबा एंगारनायनि खावलायनायजों लोगोसे फैगो 15 आगष्त आव बन्ध फोसावदों, खौरां मोननाय बादिब्ला बन्ध आ 14 आगष्त नि हर गेजेर निफ्राय जागोन आरो बेयो 15 आगष्त नि मोनाबिलि नि 6 बाजि सिम जागोन होनना फोसावदो आलफा या, आलफा, एनएससिएन आरो जिपिआरएन नि लोगोसे फोसावनाय फोसावनाय आव गोनांथार सारभिस, खौरां बिजों, धोरोमारि हाबाफारिफोरखौ बे बन्ध निफ्राय रेहाय होदों, मखजाथावदि परेश बरुवा नि दैदेननाय आलफा या थांनाय बोसोर आव फोसावदोंमोनदि 40 बोसोर नि उनाव उदांश्रि सान नि सायाव बन्ध फोसावनाय जायाखैमोन, नाथाय बे बोसोर आव फिन बन्ध फोसावबाय।
 2)
2)रायजो आव घुस लानायनि बेरेखा सोलिगासिनो अपारेशन, दासिम गोबां सोरखारि अफिसारफोरखौ हमनाय जादों, रायजो आव दासिमबो दं गोबां घुस लानाय सुबुंफोर, बेबायदि गाज्रि खामानिफोरनि हेंथा होनो थाखाय नोंथाङाबो थिरांथा लानो हायो, आसाम पुलिस आ फेसबुक नि गेजेरजों रायजोफोरनो मोननैसो नाम्बार होदों।  बेबायदि जाथाय बहाबा जायोब्ला एबा नोंथांजों लोगोसे बेबायदि जायोब्ला नेना थायालासै लोगो-लोगो जगाजग खालाम पुलिस जों।  सोरबाफोर घुस लादोंब्ला ह्वात्स एप नम्बर 6026901243 आव हरनो हागोन घुस लानायखौ, फन खालामनोब्ला तल फ्रि नम्बर होदों, नम्बर आ 18003453767, कनत्रल रुम नि नम्बर आ 03612462295, ईमेईल आरो त्वितार नि एद्रेस बो होदों बिथांमोना, स्क्रिन आव नायना ला।
 3)
3)भारत आ मोनबाय लेङाय हादरगिरि, जगदिप धानकार बिथाङा नो लेङाय हादरगिरि जाबाय, दिनै नो भत होनाय आ जादोंमोन आरो दिनैनो साननाय आ बो जादोंमोन, एनदिए नि बिजाथि आ बेरेखा दोलो नि मार्गारेत आलभा खौ फेजेननानै 14 थि लेङाय हादरगिरि जायो।  देरहानो थाखाय 371 ता भत मोननो नांगौमोन, नाथाय बिथाङा 528 ता मोनदों, जाय गासै भत नि 70 जौखोन्दो।  गासै 780 आ भत होनायनि खौरां मोनदों।
 4)
4)मैया दुलाराय बर' फरायसा आफाद, बर' थुनलाइ आफाद, आसाम साहित्य सभा, आसाम फरायसा आफादनि हांख्रायनायजों 6 आगष्ट, 2022 खालाराव गुवाहाटीनि प्राग कनटिनेनटेल हटेलआव सानसेनि ओंथिगोनां मेलनि गेजेरजों आसाम केबिनेटआ सोलोंथाइनि सायाव लानाय थांखि आरो बि. टि. आर.  गोरोबथानि 6. 3 मावफुंनायनि सायाव गोथौ आरो गुवारै सावरायनाय जायो। सावरायमेलावनो आसामनि गुबुन-गुबुन आफाद जेरै- गौहाटी मुलुगसोलोंसालि फोरोंगिरि आफाद, दिब्रुगड़ मुलुगसोलोंसालि फोरोंथाइ आफाद, कटन मुलुगसोलोंसालि फोरोंगिरि आफाद, बड'लेण्ड मुलुगसोलोंसालि फोरोंगिरि आफाद, आसाम फरायसालिमा गोरायुं आफाद, आसाम फरायसालिमा फोरोंगिरि आफाद, आसाम जुनिअर करम'चारि आफाद, दुलाराय आसाम गोजौसिन गेजेरारि फरायसालि फोरोंगिरि आरो खामानि मावग्रा आफाद, आसाम गोजौ फरायसालि फोरोंगिरि आफाद, आसाम गोजौ फरायसालि फोरोंगिरि आरो खामानि मावग्रा आफाद, आसाम गेजेरारि इंराजी फोरोंगिरि आफाद, दुलाराय आसाम गेजेरारि फरायसालि फोरोंगिरि आफाद, दुलाराय आसाम सरकारि गुदि फरायसालि फोरोंगिरि आफाद, आसाम राज्यो गुदि फोरोंगिरि आफाद, दुलाराय बर' गुदि फोरोंगिरि आफाद, बर' बिफान फोरोंगिरि आफाद।  मख'नो गोनांदि गुबुन-गुबुन आफादनि बाहागो लानायजों मैयानि ओंथि गोनां सावरायमेलनि गेजेरजों आसाम सरकारआ बिमा रावनि हेंथायै बिथांखि लानाय आरो आसामनि गुबुन-गुबुन बिमा रावखौ फोथैनो खैसार खालामनायखौ गनायनानै लानो हाया होन्नानै जथायै थांखि लायो।  सावरायमेलावनो आसामनि बर' बिजोंनि सरकारि नङै फरायसालिफोरखौ थाबैनो बि. टि. आर.  गोरोबथानि 6. 3 दफाखौ दहाय होनानै थाबैनो सरकारि खालामनांगौनि दिनैनि मेलनि गेजेरजों आसाम सरकारखौ खावलायहरो।  दिनैनि सावरायमेलाव गोजौयाव मख'नाय आफादफोरनि आफादगिरि, गाहाइ नेहाथारि आरो बिबानगिरि बिथांमोनाबो बाहागो लाना सावरायमेलखौ ओंथि गोनां खालामो।
 5) मोजां मोननाय आ खानाः मोजां मोननाय सुबुं नि थाखाय सिखाव खालामनो थांनानै हमजाबाय सासे मोजां मोनग्रा सिखाव।  मोजां मोननाय नि थाखाय अखाफोर हाथरखि लाबोनो बो थियारि नामा, मोजां मोननाय आ जा बियो बेखौ होनो थाखाय गासैबो खामानि खौ मावगोन नामा, गुवाहाति आव पुलिस नि जे आव बेबायदि नो सासे मोजां मोनग्रा, आखाय आव रां गैया, मोजां मोननो गोसो, मोजां मोननायनि थाखाय सिखाव खालामनो बो थांबाय, गुवाहाति नि चान्दमारि पुलिस आ हमबाय बामुनिमैदाम नि बिश्वजित सुत्रधर उरफे तिकला गाहरि आरो ज्योतिनगर नि बाबुल आलि मुंनि सानै सिखाव खौ, मखजाथावदि थांनाय 25 जुलाई आव सासे नि न आ सान आव नो सिखआव जादोंमोन, बेनि उनाव ननि बिगोमा या थाना याव अजद होनाय आव नायबिजिरनानै दायो बिसोर सानैखौ हमनो हायो।  सिसितिभि आव नुनानै हमो, उनाव पुलिसफोरा सोंनाय आव मोजां मोननाय नि थाखाय नो खालामदोंमोन होनना बुंना लायो बिश्वजित आ।
 6)
6)धेमाजि सोरखारि देहाफाहामसालि आव नंखाय देहाफाहामगिरि, फिन खनसेबाव मुन्नाभाई एमबिबिएस हमदों।  सनिबारखालि बे सासे बेरामि आ अजद होनायनि उनाव नो जाथाय आ सोरङाव फैयो, अजद नि बादिब्ला धेमाजि सोरखारि देहाफाहामसालि आव बेरामि खौ सावस्रि तेस्त खालामो सासे गारि सालायग्राया सो, देहाफाहामगिरि बादि नो नंखाय देहाफाहामगिरि आ होदों प्रेसकिपशन।  बे नंखाय देहाफाहामगिरि नि बेबायदि खौ नुनानै बेरामि आ गुबुन देहाफाहामगिरिफोरनो खौरां होयो, उनाव 3 नं खथायाव जिरायनाय देहाफाहामगिरि नि मदद आव गासैबो जाथाय आ सोराङाव फैयो।  बे जाथायनि उनावनो दावराव जायो जायगा याव, गोबां दोलो संगथन आरो खौरांगिरिफोरा जाथायसालि आव थाङो आरो बेरामि नि जिउ जों गेलेनो नाङा होनना दाबि खालामो।  लोगोसे जाथाय खौ लानानै लिरनाय अजद होयो बेरामि आरो जोथोनलागिरि आ।
 7) मोनसे गुमुर बर' हारिमुआव जोहोलाव निलेस्वर ब्रह्मनि बिहोमा आरो बिथांनि देंखोखौ गोजोर खालामनायनि थांखिजों बि. टि.  आर .  सरकार आरो बर' माहारिफोरनि बानजायनायाव मोनसे सावरायनायजों लोगोसे हारिमु दिन्थिफुंनाय ।  Refinery Club Cum Community Centre (RCCC), IOCL,BRPL Township,Chirang आव बि.  टि.  आर .  सरकारजों खुंफुंजानाय जोहोलाव निलेस्वर ब्रह्मनि देंखोनि गाथोनाव: मोनसे गुमुर हाबाफारियाव आलारि बाथिखौ फोजोंजेनदोंमोन मिरु दुलाराय बर'फरायसा आफादनि नेहाथारि- रंगिना बरगयारीआ आरो हाबाफारिखौ बेखेवजेनदोंमोन मानाव गेदेद - लरेन्स इस्लारि, एम. एल. ए बिथाङा।  बे हाबाफारियावनो बि. टि. आर.  गाहाइ मावफुं सोद्रोमा मानाव गेदेद- प्रमद बर', आसाम बिदानसबानि बुंथिगिरि- बिस्वजित दैमारी, एम. एल. ए.  बिथांमोन, इ. एम.  बिथांमोन, एम. चि. एल. ए.  बिथांमोन आरो मिरु दुलाराय बर'फरायसा आफादनि थुनलाइ नेहाथारि- समित नार्जारी, लोगो थुनलाइ नेहाथारि-मनिराम बरगयारी आरो मावख' नेहाथारि बुध्दिराम बसुमतारी बिथांमोनहाबो बाहागो लायो आरो गोबां बुध्दिजिबि आरो रायजो राजाफोराबो बाहागो लायो।
 8) फैगो सप्तासे पेलेस्ताईन खौ गाग्लोबगोन नि हुमखि ईजराईल नि।  सानजा एसिया याव चिन ताईवान, सोनाब एसिया याव ईजराईल आरो पेलेस्ताईन नि दावहा, खौरां मोननाय बादिब्ला पेलेस्ताईन खौ गाग्लोबदों ईजराईल आ, बम गावहरदों, जेराव सा 15 उदखारिफोरनि जिउ गोमादों, मखजाथावदि ईजराईल आव गोबां बम गावहरदोंमोन उदखारिफोरा, बेनि बेरेखायैनो फैगो सप्तासे पेलेस्ताईन खौ गाग्लोबगोन होनना बुंदों।
 9) मैया बारहिंघाम आव सोलिबाय थानाय कमनवेल्थ गेम्स नि 9 थि सान मोन, 9 थि सान आव बो भारत आ गोबां मेदेल मोननो हादों, 8 थि सान आव मोन 3 सना मोनखादोंमोन, मैया सानसे आव नो 14 ता मेदेल मोनदों, रेस्त्लिं आव भिनेश फगात, रबि दाहिया आरो नबिन आ सना मोनदों, पेरा तेबल तेनिस आव भाबिना पेतेल आ मोनदों सना, मोननैसो गेलेनाय आव मेदेल मोनगोन आ रोखा जाखाबाय भारत नि आ, बक्सिं निफ्राय मोजां खौरां फैगोन, 48, 50, 51 आरो 93 केजि नि आव फाईनेल मोननो हाबाय गेलेगिरिफोरा, मोन 4 मेदेल फैगोन आ रोखा, तेबोल तेनिस आव हौवासाफोरनि दाबल आरो मिक्स दाबल आ फाईनेल मोनबाय, क्रिकेत आव आय़जो नि दोलो आ फाईनेल मोनबाय।  हकि आव हौवा फोरनि दोलो आ फाईनेल मोनबाय, खमावनो 8 ता मेदेल मोनगोन आ रोखा, जेनोब्लाबो सिलभार खौ मोनखागोन, बेफोरनि अनगायैबो खारनाय आव आयजोफोरनि 400 मितार आव फाईनेल मोनदों, बेदमिन्तन आव सा 3 गेलेगिरिफोरा सेमिफाईनेल सिम मोनहैबाय।  भारत आ दासिम 40 ता मेदेलजों 5 थि नम्बर आव दं फारिलाय आव, बेनिनो 13 आ सना, 11 आ सिलभार आरो 16 आ ब्रन्ज।
 10) आसाम केबिनेटआ सोलोंथाइनि सायाव लानाय थांखि आरो बि. टि. आर.  गोरोबथानि 6. 3 दफा मावफुंनायनि सायाव सुबुं सांग्रांथि मेल लानाया मैया 5थि सानाव सनितपुर जिल्लानि बेन्दोंङाव थानाय रांगापारा माइनावस्रियाव थानाय बिहुराम बर' गेजेर आरो गोजौ फरायसालियाव बर' थुनलाइ आफाद आरो दुलाराय बर' फरायसा आफादनि जथाइ बानजाइनायाव जानानै थाङो ।  बर' थुनलाइ आफादनि लोगो आफादगिरि मुस्रि सिताराम बसुमतारीया मासि लानानै दैदेननाय सांग्रांथि मेलनि गुबै थांखिखौ बेखेवनानै होयो बर' थुनलाइ आफादनि गाहाइ नेहाथारी मानगोनां मुस्रि प्रसान्त बर'या ।  गाहाइ बुंथिगिरि महरै बाहागो लायो मिरु एबसुनि लोगो आफादगिरि मानगोनां मुस्रि खोरोमदाव वारीया ।  गाहाइ बुंथिगिरि महरै बाहागो लानानै एबसुनि लोगो आफादगिरि मानगोनां मुस्रि खोरोमदाव वारीया सरकारा बर' आरो असमिया बिजोंजों लोगोसे गुबुन गुबुन बिजोंङाव बिगियान आरो सानखान्थिखौ थाखो 3 निफ्राइ थाखो 12 सिम इंराजि बिजोंजों इंराजियावनो फोरोंथाइ होनानै बर' बिजिंजों लोगोसे हारिनि सिनायथिखौ फोजोबनो नागिरनायखौ एबसुआ माब्लाबाबो गनायनाय नङा होननानै रोखा खालामनानै होयो ।  लोगोसेनो सरकारनि नितिया थांनानै थानाय रावफोरखौ फोथांनासो दोननाय जानांगौ फोजोबस्रांनाय जानाङा होननानै गावनि बिबुंथियाव दाजाबदेरनानै बुंबावो ।  बे सांग्रांथि मेलावनो बर' थुनलाइ आफादनि नेहाथारि मुस्रि हरेस्वर नार्जारीयाबो बुंथिगिरि महरै बाहागो लायो ।  सांग्रांथि मेलाव जिल्लानि सिंङाव थानाय फोरोंगिरि, मेलेमजिबिफोर आरो राइजो राजाफोरा मैखोमैनो बाहागो लायो । 